 Waxa Cullimadu si aad ah isugu khilaafeen inay Habeenkan si gaar ah u tilmaamaan iyagoo daliishanaya Calaamado iyo Tirooyin Nebigu SCW si gaar ah u sheegay, khilaafkoodu wuxuu gaadhaa ilaa Afartameeyo Qawl, laakiin in Habeenkan si gaar ah loo cayimaa waa mid aan la rumaysan Karin waayo waxa la inoo sheegay in lagu qariyey Tobanka danbe, waxaana xusid mudan in aad ogaato in Habeenku guurguuro oo uu Sannadba Habeen ka galo Tobanka danbe ee Ramadaan, sidaa waxa sheegay Xaafidka Ibn Xajar Al casqalaani kitaabkiisa Fatxu Albaari juska 4, bogga 266, Madbacada Daarul macrifa, wuxuu yidhi: Qawlka u Xooga badan waa inuu ku jiro Tobanka danbe, weliba waa inuu guurguuro, sida axaadiista laga fahmayo. 